
	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 19.06.2026.)
Tiesību akta projekta "Grozījumi Ministru kabineta 2009. gada 15. septembra noteikumos Nr. 1056 "Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība"" (turpmāk – projekts) anotācijā norādīts, ka “prasības jānosaka, lai dienests pārbaudēs varētu novērtēt iepriekšminēto kultūraugu audzēšanas atbilstību noteikumu Nr. 198 un noteikumu Nr. 197 atbalsta saņemšanas nosacījumiem un kultūraugu integrētās audzēšanas prasībām.”
Publiskajās tiesībās tiesību normai ir tūlītējs spēks. Lūdzam izvērtēt, kā tieši projekts ietekmēs jau esošās atbalsta saņemšanas tiesiskās attiecības, nepieciešamības gadījumā papildinot projektu ar pārejas regulējumu.
 
Piedāvātā redakcija
-
	Ņemts vērā
Izvērtējot projekta ietekmi uz atbalsta saņemšanu, nav nepieciešams papildināt projektu ar pārejas regulējumu. Noteikumu Nr. 198 un Nr. 197 pašreizējā redakcijā jau ir paredzēti atbalsta saņemšanas nosacījumi par kultūraugiem, kas ar noteikumu projektu tiek papildus ietverti sarakstā.
	Anotācija (ex-ante)
1.3. Pašreizējā situācija, problēmas un risinājumi

	2.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums (VK - 18.06.2026.)
Lūdzam precizēt anotācijas 2.1. apakšpunktā ietverto ietekmes aprakstu.

Vēršam uzmanību, ka šobrīd anotācijā ietvertais skaidrojums pēc būtības atkārto noteikumu projektā paredzētās izmaiņas, bet nesniedz informāciju par to ietekmi uz attiecīgajām mērķa grupām. No anotācijas 1.3. apakšpunktā sniegtās informācijas izriet, ka ar noteikumu projektu tiek precizēti integrētās audzēšanas nosacījumi atsevišķām kultūraugu grupām, nosakot stādīšanas attālumu un augu skaitu uz hektāru, kas tiks izmantoti atbilstības vērtēšanā integrētās audzēšanas un atbalsta saņemšanas nosacījumu ietvaros.

Ņemot vērā minēto, lūdzam papildināt ietekmes aprakstu, skaidrojot, kā noteikumu projektā paredzētās izmaiņas ietekmēs attiecīgos audzētājus un kāda ir šo izmaiņu praktiskā nozīme mērķa grupām.
Piedāvātā redakcija
-
	Ņemts vērā
Precizēts noteikumu projekta anotācijas 2. sadaļas 1. punkts.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt

	3.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Priekšlikums (VK - 18.06.2026.)
Lūdzam papildināt anotācijas 7. sadaļu ar informāciju par noteikumu projekta izpildes nodrošināšanu un tā ietekmi uz institūcijām.

Vēršam uzmanību, ka no anotācijas 1.3. apakšpunktā sniegtās informācijas izriet, ka noteikumu projektā paredzētās izmaiņas ir saistītas ar Valsts augu aizsardzības dienesta veicamo kontroli un atbilstības vērtēšanu integrētās audzēšanas prasību ietvaros. Anotācijā norādīts, ka noteikumu projektā paredzētās prasības tiek noteiktas, lai dienests pārbaudēs varētu novērtēt attiecīgo kultūraugu audzēšanas atbilstību integrētās audzēšanas un atbalsta saņemšanas nosacījumiem.

Vienlaikus norādām, ka secinājums par to, ka grozījumu projekts nenosaka Valsts augu aizsardzības dienestam jaunas funkcijas, pats par sevi neaizstāj anotācijas 7. sadaļā veicamo izvērtējumu.

Ņemot vērā minēto, lūdzam anotācijas 7. sadaļā identificēt projekta izpildē iesaistītās institūcijas, kā arī izvērtēt un atspoguļot, vai noteikumu projekts ietekmē Valsts augu aizsardzības dienesta uzdevumu izpildi, kontroles procesu norisi vai citus institucionālos procesus.
Piedāvātā redakcija
-
	Ņemts vērā
Papildināta noteikumu projekta anotācijas 7. sadaļa, norādot, ka projekta izpildē iesaistīts Valsts augu aizsardzības dienests, un ir izskaidroti procesi. 
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām



